Hokkaido

Hokkaidō (jap.: , dt.: „Nordmeerbezirk“) is de zweitgreßte Insl vo Japan.
Bei de Ainu auf da Insl hoaßt Hokkaido Mosir.
Zaum mid a mehrare kleanan Insln umadum, büd's de nöadlichste Präfektua vo Japan. Deckungsgleich mi da Präfektua bezeichnet Hokkaidō a oane vo de japanischn Regionen.

De Präfektua ho om 30. Septemba 2016 5.377.435 Eihwohna zöht, unta denen worn uma 25.000 vo da indigenen Mindaheit vo de Ainu. De greßte Stod, de a Vawoitungssitz is, is Sapporo. De neadlichste Stod vo Hokkaido is Wakkanai.

De in Hokkaidō auf d'Wöd kemanen Japana nennan se Dosanko (, dt. etwa: „In Hokkaidō auf d'Wöd kemanes Kind“).

 Geografie 

De Präfektua bested nem da Hauptinsl aus vü voaglogate Insln in de augrenzndn Meeare, s Japanische Meea, da Pazifik und's Ochotskische Meea. De hechste Eahebung büdt da Asahi-dake mid 2290 Meta üwan Normalnui. Im Sidn grenzt Hokkaidō an de Tsugaru-Stroßn, de wos de Insl von da japanischn Hauptinsl Honshū obtrennt.

Hokkaido befindt si in ana gemäßigtn Monsunzone, owa mid koide Winta. Auf dera Insl gibt's aktive Vuikane.

Vo Hakodate und Tomakomai gibt's a Fährvabindung noch Honshū. Aussadem wern de zwoa Insln duach'n längstn Tunnl vo da gaunzn Wöd vabundn, an 54 Kilometa longen Seikan-Tunnel unta'm Meea drunta. De Häfn on da Noadseitn san Wakkanai und Abashiri.

 Greßte Orte 
 Gmoa Eihwohna1. Oktoba 2000 Eihwohna1. Oktoba 2005 Eihwohna1. Oktoba 2006 Sapporo1.822.3681.880.8751.888.953 Asahikawa359.536354.988353.540 Hakodate305.311294.212290.927 Kushiro201.566190.477188.653 Tomakomai172.086172.755173.013 Obihiro173.030170.586170.064 Otaru150.687142.165140.089 Kitami132.125129.365128.630 Ebetsu123.877125.589125.497 Muroran103.27898.37397.322 Iwamizawa96.30293.67793.155 Chitose88.89791.43992.124 Eniwa65.23967.61467.955

 Schau aa 

 Asahikawa
 Hakodate
 Hokkaidokürbis
 Sapporo
 Wakkanai

 Literatua 

 Rolf-Harald Wippich: Japan als Kolonie? Max von Brandts Hokkaido-Projekt 1865/67. Abera Meyer, Hamburg 1997, ISBN 3-931567-53-2

 Im Netz 

 Hokkaido am Ende des Pazifikkrieges
 Erdbebenserie September/Oktober 2003

Kategorie:Japan